laion/Wikipedia-Exotic huggingface dataset:
אנטל קובאץ'

אנטל קובאץ' (בהונגרית: Kovács Antal; נולד ב-28 במאי 1972) הוא ג'ודוקא עבר הונגרי אשר התחרה בקטגוריית המשקל עד 100 ק"ג. קובאץ' השתתף ארבע פעמים במשחקים האולימפיים בשנים 1992, 1996, 2000 ו-2004. בברצלונה 1992, קובאץ' זכה במדליית הזהב בקטגוריית המשקל עד 95 ק"ג. הוא התחיל בסיבוב השני שם ניצח את מויזס טורס האנגולי. בשמינית הגמר הוא ניצח את דמיטרי סרגייב הרוסי, ברבע הגמר הוא ניצח את אאורליו מיגל הברזילאי ובחצי הגמר ניצח את תיאו מאייר ההולנדי בזכות ניקוד יוקו. בגמר קובאץ' התמודד מול ריימונד סטיבנס הבריטי וניצח בניקוד יוקו לאחר תרגיל אוצ'י-מטה מוצלח. באולימפיאדת אטלנטה 1996, קובאץ' סיים במקום החמישי לאחר שהפסיד בקרב על מדליית הארד לסטפן טרנו הצרפתי. קובאץ' מחזיק בשתי מדליות מאליפויות העולם; מדליית זהב (1993) ומדליית כסף (2001). באליפויות אירופה הוא זכה בשש מדליות. מדליית כסף (2004) וחמש מדליות ארד (1992, 1993, 2002, 2003 ו-2004). במהלך הקריירה קובאץ' זכה בעשרות מדליות בטורנירים מהסבב העולמי וביניהן מדליות זהב מטורנירי פריז ומוסקבה היוקרתיים. אנטל קובאץ', באתר olympedia.org אנטל קובאץ', באתר איגוד הג'ודו העולמי אנטל קובאץ', באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
הדיבוק של האנה גרייס

"הדיבוק של האנה גרייס" (באנגלית: The Possession of Hannah Grace) הוא סרט אימה אשר בוים על ידי דידריק ואן רויין, לפי תסריט שכתב בריאן סיב. את הדמויות הראשיות מגלמים שי מיטשל, גריי דיימון, קירבי ג'ונסון וסטנה קטיק. הסרט יצא לאקרנים ב-30 בנובמבר 2018, בהפצת סרטי סוני ריליסינג. בתחילת הסרט, ניתן לראות טקס של גירוש שדים אותם עושים כמה כמרים לנערה בשם האנה גרייס, תוך שהיא קשורה למיטה. לאחר שמקריא הכומר כמה פסוקים מתוך ספר קדוש, הדיבוק השוכן בגרייס מאבד את עשתונותיו והורג את כל הנוכחים בחדר תוך שאביה מצליח לחמוק ממנו. מיד לאחר מכן, לוקח אביה של גרייס כרית וחונק אותה למוות. בסמוך לכך, ניתן לראות את מייגן ריד (שי מיטשל) עוברת יום עיון במטרה להתקבל לעבודה בחדר מתים. בהמשך הסרט, מתגלה כי מייגן הייתה בעברה שוטרת. היא עזבה את עבודתה בעקבות תקרית טראומתית שהותירה בה מחלה נפשית אשר גרמה לה להתמכר לאלכוהול ומשככי כאבים. מייגן החליטה כי עבודה בחדר המתים תתאים לה ולאחר יום עבודה מקבלת את גופתה של האנה גרייס. היא מבחינה כי משהו לא בסדר איתה, ומכניסה אותה מיד לתא הקירור. בהמשך, שומעת מייגן רעשים מתוך תא הקירור ובעקבות כך היא מחליטה לחקור את עברה של האנה גרייס תוך שהיא מבחינה בתנועות שהגופה מבצעת. במהלך הסרט, הורגת האנה גרייס את דייב, ליסה רוברטס, גריינג'ר ואנשים נוספים. בסוף הסרט, שורפת מייגן את גופתה של האנה גרייס. אתר האינטרנט הרשמי של הדיבוק של האנה גרייס (באנגלית) הדיבוק של האנה גרייס, ברשת החברתית אקס (טוויטר) "הדיבוק של האנה גרייס", במסד הנתונים הקולנועיים IMDb (באנגלית) "הדיבוק של האנה גרייס", באתר נטפליקס "הדיבוק של האנה גרייס", באתר AllMovie (באנגלית) "הדיבוק של האנה גרייס", באתר Rotten Tomatoes (באנגלית) "הדיבוק של האנה גרייס", באתר Box Office Mojo (באנגלית) "הדיבוק של האנה גרייס", באתר Metacritic (באנגלית) "הדיבוק של האנה גרייס", במסד הנתונים הקולנועיים KinoPoisk (ברוסית) מתים לרגע, באתר ‏מאקו‏, 2 בדצמבר 2018 The Possession of Hannah Grace, נבדק ב-2019-04-08 Brad Miska, Sony Screen Gems Dates ‘The Possession of Hannah Grace’ and ‘The Intruder’, Bloody Disgusting!, ‏2018-10-08 (באנגלית)
דסיור רחב-פס

דסיור רחב-פס (שם מדעי: Murexia rothschildi; מכונה גם דסיור רוטשילד) הוא מין של טורף כיס קטן דמוי חולדה ממשפחת נמיות הכיס אשר אנדמי למזרח גינאה החדשה ותואר מדעית בשנת 1938 על ידי הזואולוג האמריקני ג'ורג' הנרי המילטון טייט. הטקסונומיה של מין זה אינה ברורה דיה; במקור, סווג כמין בסוג פסקוגל או אנטכינוס, לאחר מכן הועבר לסוג דסיור ניו-גינאי לצד 4 מינים נוספים. לטענת הזואולוג האוסטרלי קולין גרובס, ניתוח קלדיסטי משנת 2002 מצביע על כך שכל המינים בסוג זכאים להקצאת סוג נפרד עבורם, ובכללם מין זה אשר קיבל את השם המדעי Paramurexia ("דמוי עכבר"); טקסונומיות מסוימות סברו שיש להותיר את הדסיור רחב הפס והדסיור קצר השיער כמינים היחידים בסוג. על פי ניתוח גנטי מ-2007, המינים אינם זכאים לפיצול לסוגים נפרדים וזוהי הדעה המקובלת. המין קרוי על שמו של הזואולוג וולטר רוטשילד. מבחינת ממדי גוף, הדסיור רחב הפס קטן באופן ניכר מקרובו הדסיור קצר-השיער וכן מהדסיור שחור הזנב, וזהה בגודלו לדסיור ארוך האף. אורכו הכולל 26 עד 32 ס"מ בממוצע, ומשקלו 32–100 גרם. מבנה גופו גוצי, והוא בעל רגליים קצרות וראש משולש עם חרטום דק ומחודד. אוזניו קצרות במיוחד (21 מילימטר) והן דלילות יחסית בשיער. יש לו זנב ארוך ודקיק, אשר דליל בשיער לעומת הגוף. הפרווה של הדסיור רחב הפס, קצרה, חלקה וצפופה. צבעה נע בין חום אפרפר לאפור בהיר או בז' דהוי, והיא צהבהבה או חומה בהירה בצידה התחתון. הסנטר והגרון לבנבנים, וכפות הרגליים והחוטם ורודים בשל היותם קירחים משיער. סימן ההיכר הבולט ביותר של המין אשר גם העניק לו את שמו, הוא פס גבי עבה במיוחד בצבע שחרחר או חום שוקולד, אשר משתרע לאורך השדרה - מהמצח עד לזנב; פס זה משמש כסימן זיהוי מובהק בינו לבין דסיורים אחרים אשר להם פס גבי דקיק, אם בכלל. הדסיור רחב הפס אנדמי לאי גינאה החדשה; באי גופא, הוא מצוי אך ורק בחצי האי זנב-ציפור (אנ') אשר נמצא בחלקו הדרום-מזרחי של האי - ליד מפרץ מילן (בשטחה של פפואה). בית גידולו מורכבת מיערות גשם טרופיים על רכס אואן סטנלי בגבהים של 1,400-600 מטר מעל פני הים. מאז גילוי המין ועד המאה ה-21, נתפסו סך הכול 23 פרטים שלו. אין כמעט מידע בנמצא על הביולוגיה של המין. ידוע שהוא פעיל בעיקר על האדמה, חרף יכולתו לטפס על עצים בדומה לדסיורים רבים. הוא פעיל לילה, ומבלה את שעות היום בקינים תת-קרקעיים המשמשים לו כמקלט. התזונה שלו מורכבת מחרקים בכל הגדלים (במיוחד זחלים וחיפושיות), עופות קטנים ועכברים. הוא יכול להתרבות לאורך כל השנה. הנקבה ממליטה לכל היותר 4 גורים. הדסיור רחב הפס מסווג על ידי הרשימה האדומה של IUCN במצב השימור קרוב לסיכון (NT), בשל טווח תפוצה מצומצם אשר אינו עולה על 24,263 קמ"ר, ירידה מתמשכת בהיקף ובאיכות בית הגידול שלו, והוא מתקרב בהדרגה לקטגורית הפגיע. האיומים העיקריים עליו הם אובדן בית גידול באמצעות בירוא יערות לשטחים חקלאיים, פעילות של מכרות ניקל, תוכניות להמרת יערות טרופיים למטעי דקלי שמן, וטריפה על ידי כלבי ציד. המין ככל הנראה לא מצוי באזורים מוגנים ידועים. מדיה וקבצים בנושא דסיור רחב-פס בוויקישיתוף דסיור רחב-פס, באתר ITIS (באנגלית) דסיור רחב-פס, באתר האנציקלופדיה של החיים (באנגלית) דסיור רחב-פס, באתר GBIF (באנגלית)
ההפגזה הכבדה המאוחרת

ההפגזה הכבדה המאוחרת (באנגלית: Late Heavy Bombardment) הוא אירוע שלפי ההשערות החל לפני כ-4.1 מיליארד שנים והסתיים לפני כ-3.8 מיליארד שנים בסוף תקופת האדן ותחילת תקופת ארכאיקון בכדור הארץ. במהלך פרק זמן זה, מספר רב של אסטרואידים התרסקו על כוכבי הלכת הקדומים במערכת השמש, כולל כוכב חמה, נוגה, כדור הארץ ומאדים. ההפגזה הכבדה המאוחרת התרחשה לאחר שכדור הארץ ויתר כוכבי הלכת כבר נוצרו וצברו את רוב המסה שלהם, אך היא עדיין אירעה בשלב מוקדם יחסית בהיסטוריה של כדור הארץ. עדויות לקיומו של אירוע "ההפגזה הכבדה המאוחרת" עולים מדגימות שנלקחו מהירח והובאו חזרה לכדור הארץ על ידי האסטרונאוטים של תוכנית אפולו. התיארוך האיזוטופי של סלעי הירח מעיד שרוב האסטרואידים שהתרסקו על הירח עשו זאת במרווח זמן צר למדי. לאורך השנים עלו השערות שונות שמנסות להסביר מה הסיבה לעלייה החדה בכמות האסטרואידים והשביטים שהיו קיימים במערכת השמש, אך אין הסכמה רחבה לגבי הסיבה האמיתית. לפי מודל ניס (אנ')‏ (Nice model), אשר פופולרי בקרב חוקרים פלנטריים, כוכבי הלכת הענקיים היו בתהליך של נדידה, ועל כן הם גרמו לפיזור של גופים בחגורת האסטרואידים או בחגורות קויפר אשר נכנסו למסלולים קיצוניים, כאשר חלק נכנס למסלול התנגשות עם כוכבי הלכת. חוקרים אחרים טוענים שהנתונים מהדגימות שנלקחו מסלעי הירח נלקחו מאותו האגן ולכן היו דגימות מתקופות סמוכות יחסית. Claeys, Philippe; Morbidelli, Alessandro (1 בינואר 2011). "Late Heavy Bombardment". In Gargaud, Muriel; Amils, Prof Ricardo; Quintanilla, José Cernicharo; Cleaves II, Henderson James (Jim); Irvine, William M.; Pinti, Prof Daniele L.; Viso, Michel (eds.). Encyclopedia of Astrobiology. Springer Berlin Heidelberg. pp. 909–912. doi:10.1007/978-3-642-11274-4_869. ISBN 978-3-642-11271-3. {{cite book}}: (עזרה) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ג'נט מאו

ג'נט מאו (באנגלית: Janet Maw; נולדה ב-16 במאי 1954) היא שחקנית אנגלייה. מאו ידועה בעיקר מהופעותיה בסדרת הטלוויזיה "ראש העיר קסטרברידג'" על פי רומן באותו שם מאת תומאס הרדי, ובסדרה "דברי ימי בארצ'סטר" המבוססת על ספריו של אנתוני טרולופ. היא הייתה חברה ברדיו דרמה קומפני של ה-BBC. ג'נט מאו, במסד הנתונים הקולנועיים IMDb (באנגלית) ג'נט מאו, באתר MusicBrainz (באנגלית) ג'נט מאו, באתר Discogs (באנגלית) IMDb tv.com Photo of Maw with Alan Rickman "Radio and audio book companies", in Lloyd Trott, ed., Actors and Performers Yearbook 2016, pp. 353-354 imdb Martin, Catherine Gimelli; Melehy, Hassan, eds. (2016). French Connections in the English Renaissance. London: Routledge. p. 27. ISBN 9781409466253.
דסיור ניו-גינאי

דסיור ניו-גינאי (שם מדעי: Murexia) הוא סוג של טורף כיס קטן דמוי נמיה-חולדתית ממשפחת נמיות הכיס אשר אנדמי לאיי גינאה החדשה וכולל 5 מינים. המינים בסוג זה תוארו מדעית במהלך המאה ה-19, ובתחילה סווגו כמינים בסוג פסקוגל או בסוג אנטכינוס. בשנת 1937, הוקצה עבורם סוג נפרד על בסיס מאפיינים מורפולוגיים וגנטיים. המעמד הנוכחי של הסוג אינו מוסכם; הזואולוג האוסטרלי קולין גרובס טען בשנת 2005 שיש להקים סוג נפרד עבור כל אחד ואחד מהמינים, בהתבססו על ניתוח מורפו-קלדיסטי שבוצע בשנת 2002; בטקסונומיות המתבססות על גרובס, הסוג דסיור ניו-גינאי כולל כיום מין יחיד בלבד: דסיור קצר-שיער. לעומת זאת, בדיקות גנטיות מולקולריות שבוצעו ב-1998, ב-2000 וב-2007, תומכות בכך שיש להשאיר את הסוג על כנו, שכן המינים אינם נבדלים כל כך גנטית עד כדי פיצול מלא לסוגים נפרדים. בנוסף, טקסונומיות מסוימות מותירות בסוג זה שני מינים (קצר-שיער ורחב-פס), ומפצלות את השאר לסוגים. ארגון השימור IUCN ממשיך להתייחס לכולם כאל מינים. מבין טורפי הכיס, הסוגים הקרובים ביותר מבחינה גנטית לדסיור הניו-גינאי הם הדסיור המנומר בעל מידות הגוף הגדולות והפרווה הזיפית והמנומרת, והסוג דסיור מפוספס הכולל מספר מינים בעלי פרווה אדמדמה-כחלחלה מפוספסת. מיני הדסיור הניו-גינאי חולקים ביניהם קווי דמיון רבים: הם בעלי מבנה גוף גוצי וגמיש, ראש עגלגל עם חרטום מחודד וזנב דקיק ארוך. יש להם רגליים ואוזניים קצרות במיוחד, עיניים גדולות ואף זעיר. הם בעלי טפרים חזקים ורפידות דביקיות בכפות הרגליים המקנות להם יכולת טיפוס מעולה על עצים. הפרווה שלהם קצרה יחסית לטורפי כיס אחרים, ומורכבת משערות זיפיות צפופות. צבעם של המינים נע בין אפרפר לחום או בז', כאשר הגחון בהיר משאר הגוף, והסנטר לבנבן. על חוטמם הוורדרד יש שפם זיפי ארוך. מידות הגוף שלהם נעות בין 12 ל-32 ס"מ ומשקלם 30–200 גרם. הזכרים לרוב גדולים באופן ניכר מהנקבות. כל המינים בסוג אנדמיים לגינאה החדשה, כולל מספר איים סמוכים. בית הגידול שלהם הוא ביערות גשם טרופיים בגבהים של 2,600-600 מטר מעל פני הים. הם ניזונים בעיקר מחרקים בכל הגדלים, וכן מחולייתנים קטנים. חלק מהם פעילים ביום וחלק בלילה. את שעות המנוחה הם מבלים בקינים מוגנים - בצמרות העצים או מתחת לאדמה. הנקבה ממליטה לכל היותר 4 גורים לאחר תקופת הריון של 19 ימים. המידע אודות האקולוגיה והרבייה של המינים לוקה בחסר - בין השאר בשל בית הגידול הבלתי נגיש שלהם. דסיור קצר-שיער (Murexia longicaudata) - המין הגדול בסוג. דסיור שחור-זנב (Murexia melanurus) דסיור רחב-פס (Murexia rothschildi) דסיור ארוך-אף (Murexia naso) דסיור הבאמה (Murexia habbema) - המין הקטן בסוג. מדיה וקבצים בנושא דסיור ניו-גינאי בוויקישיתוף דסיור ניו-גינאי, באתר ITIS (באנגלית) דסיור ניו-גינאי, באתר NCBI (באנגלית) דסיור ניו-גינאי, באתר Animal Diversity Web (באנגלית) דסיור ניו-גינאי, באתר האנציקלופדיה של החיים (באנגלית) דסיור ניו-גינאי, באתר GBIF (באנגלית) ‏ איור של חמשת המינים בסוג (בחלק העליון של העמוד השמאלי)
מפרץ אדי

מפרץ אדי או מפרצון אדי או לשון הים אדי (באנגלית: Adie Inlet) הוא מפרץ מכוסה קרח, לאורך החוף המזרחי של ארץ גרהאם שבאנטארקטיקה. אורכו של המפרץ 40 קילומטרים. המפרץ משתרע לכיוון צפון מערב – דרום מזרח, ממזרח לחצי האי צ'רצ'יל. המפרץ מופה לראשונה על ידי סקר שטחי חסות איי פוקלנד (Falkland Islands Dependencies Survey), וצולם מהאוויר על ידי משלחת רון לחקר אנטארקטיקה (Ronne Antarctic Research Expedition) בשנת 1947. שמו של המפרץ ניתן לו על ידי סקר שטחי חסות איי פוקלנד. המפרץ נקרא על שם ר. ג'י. אדי (R.J. Adie), גאולוג דרום אפריקאי שעבד בסקר חסות איי פוקלנד בין השנים 1949–1947. • Tony Soper, A guide to the wildlife • I. L. MILLAR, R. J. PANKHURST & C. M. FANNING, Basement chronology of the Antarctic Peninsula: recurrent magmatism and anatexis in the Palaeozoic Gondwana Margin, Journal of the Geological Society, London, Vol. 159, 2002, pp. 145–157 • Daniel McGrath, Konrad Steffen, Paul R. Holland, Ted Scambos, Harihar Rajaram, Waleed Abdalati, Eric Rignot, The structure and effect of suture zones in the Larsen C Ice Shelf, Antarctica, 12 February 2014, https://doi.org/10.1002/2013JF002935 • R. L. Oliver, P. R. James, J. B. Jago, editors Antarctic Earth Science, P 370 • International Symposium on Antarctic Earth, Geological Evolution of Antarctica, P 372 מפרץ אדי באתר הסקר הגאולוגי של ארצות הברית מפרץ אדי באתר הגאזט האנטארקטי של ממשלת אוסטרליה מפרץ אדי באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ אדי מפת אזור מפרץ אדי מידע גאוגרפי והיסטורי
אוג'יין

אוג'יין (בהינדי: ‏उज्जैन‏Ⓘ‏, נהגה "אוּגֵ'ן") היא עיר בהודו אשר ממוקמת במחוז אוג'יין שבמדינה ההודית מאדהיה פרדש. מספר התושבים בעיר היה 570,859 נכון ל-2017. העיר התפתחה במקור כמרכז הפוליטי של אזור מרכז הודו בסביבות שנת 600 לפנה"ס, והייתה בירת ממלכת אוואנטי העתיקה. העיר נותרה מרכז פוליטי, מסחרי ותרבותי חשוב באזור מרכז הודו עד תחילת המאה ה-19, כאשר השלטון הבריטי הפך את אינדור כמרכז הפוליטי של אזור מרכז הודו במקום אוג'אין. אוג'יין מהווה כיום מוקד עלייה לרגל חשוב להינדים. מדיה וקבצים בנושא אוג'יין בוויקישיתוף ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
הרכבת הקלה של אדינבורו

הרכבת הקלה של אדינבורו (באנגלית: Edinburgh Trams) היא מערכת הסעת המונים חשמלית המשרתת את העיר אדינבורו, בירת סקוטלנד. היא פועלת מאז שנת 2014. בשנת 2018 נסעו בה 7.3 מיליון נוסעים. בעיר אדינבורו פעלה רכבת קלה בשנים 1919–1956. תחילה היא הונעה בכבל ואחר כך הוסבה להנעה בחשמל. הרכבת בוטלה כאשר הוחלט להשתית את התחבורה בעיר על אוטובוסים מונעים במנועי דיזל. בשלהי שנות התשעים התעורר בעיר עניין מחודש בהקמת רכבת קלה, לאחר שערים אחרות בבריטניה הקימו רכבות דומות. לאחר הליך ממושך של דיון בהצעות ושל רישוי החלו ב-2007 עבודות מקדימות להקמת המערכת. הקמת המערכת עצמה החלה ביוני 2008. הבנייה הצריכה הקמת גשרים וחפירת מנהרה. השלמת הפרויקט הייתה כרוכה בקשיים רבים, בעיכוב משמעותי ובקשיי מימון. הרכבת החלה בפעולה סדירה ב-31 במאי 2014. עלות הקמת המערכת הגיעה ל-776 מיליון לירות שטרלינג, יותר מכפליים מהערכת העלות הראשונה של ההקמה. הרכבת כוללת כיום (2019) קו אחד באורך של 14 קילומטרים. בקו הוקמו 16 תחנות, הממוקמות ברובן במרכזה של העיר, מצפון מזרח לדרום מערב. הרכבת מחברת את מרכז העיר עם נמל התעופה, הממוקם ממערב לעיר. משך הנסיעה בקו לכל אורכו הוא כ-40 דקות. הדיפו (depot) של הרכבת ממוקם בסמוך לחלקו המערבי של הקו. בקו משרתים קרונות רכבת מתוצרת חברת Construcciones y Auxiliar de Ferrocarriles הספרדית. הרכבת מונעת בחשמל וניזונה מכבל חשמל עילי. אורך כל רכבת הוא 42.8 מטר ובה קיבולת של עד 250 נוסעים. מספר הנוסעים ברכבת עלה בהתמדה מאז הפעלתה. בשנת 2015 נסעו בה 4.92 מיליון נוסעים ובשנת 2018 הגיע מספרם ל-7.3 מיליון. בשנתיים הראשונות להפעלתה פעלה המערכת בהפסד תפעולי, אך ב-2016, שנתיים לפני הצפוי, כבר הגיעה לרווח. הרכבת מופעלת על ידי חברת Edinburgh Trams, שהיא חברה בת של תאגיד התחבורה העירוני Transport for Edinburgh. במרץ 2019 החליטה מועצת העיר על הארכת קו הרכבת הקלה בחלקו המזרחי, עד לרובע לית' (Leith) שלחוף לשון הים של פורת'. מדיה וקבצים בנושא הרכבת הקלה של אדינבורו בוויקישיתוף אתר האינטרנט הרשמי של הרכבת הקלה של אדינבורו (באנגלית) Edinburgh's trams roll into action, באתר חדשות ה-BBC, ‏31 במאי 2014
סיליגורי

סיליגורי (בבנגלית: শিলিগুড়ি; באנגלית: Siliguri; בהינדי: सिलीगुड़ी) היא עיר גדולה בהודו, אשר ממוקמת במדינה ההודית מערב בנגל. מספר התושבים בעיר היה 513,264 נכון ל-2011.[דרוש מקור][דרושה הבהרה] העיר ממוקמת על גדות נהר מאהאנאנדה, למרגלות רכס ההימלאיה. לסליגורי חשיבות אסטרטגית למערב בנגל, בשם מקומה בסמוך לגבולות עם סין, נפאל, בנגלדש ובהוטן. היא מחברת בין צפון מזרח הודו ליתר המדינה ומהווה את העיר המרכזית בפרוזדור סיליגורי. העיר משתרעת על 260 קמ"ר, ונמצאת למרגלות ההימליה המזרחית. לא הרחק מהעיר זורם נהר טיסטה. הטמפרטורה הממוצעת בחודשי הקיץ בסיליגורי כמעט ולא עולה על 35 מעלות, והעיר היא בדרך כלל קרה יחסית בהשוואה ליתר הערים במדינת מערב בנגל. הטמפרטורה הממוצעת בחודשי החורף נעה בדרך כלל בין 15 מעלות ל-3 מעלות. עונת המונסון נמשכת מיוני עד ספטמבר. מדיה וקבצים בנושא סיליגורי בוויקישיתוף אתר האינטרנט הרשמי של סיליגורי סיליגורי, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מעכב נקודת בקרה

טיפול במעכב נקודת בקרה הוא טיפול אימונותרפי המכוון כנגד סרטן. הטיפול מבוסס על כך כי אחד המנגנונים המאפשרים לגידולים סרטניים לחמוק ממערכת החיסון הוא דרך הפעלה של נקודות בקרה. התרופה הראשונה נגד סרטן ממשפחה זו הייתה ipilimumab, חוסמת CTLA-4, שאושרה בארצות הברית בשנת 2011. מעכבי נקודות בקרה נוספים המאושרים כיום מכוונים כנגד PD-1 או כנגד הקולטן שלו PD-L1. חלק מן התרופות ממשפחה זו אושרו לטיפול במלנומה גרורתית, מחלה שלא היה לה טיפול יעיל קודם לכן. על התגליות המדעיות שאפשרו את פיתוח הטיפול במעכבי נקודות בקרה קיבלו ג'יימס אליסון וטסוקו הונג'ו פרס נובל ברפואה בשנת 2018. "Ipilimumab: first global approval". Drugs. 71 (8): 1093–104. במאי 2011. doi:10.2165/11594010-000000000-00000. PMID 21668044. {{cite journal}}: (עזרה) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נאג'ברצה

נאג'ברצה (בהונגרית: Nagybarca) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית נאג'ברצה קטנה משמעותית מ-1,099 תושבים בשנת 1990 עד 960 תושבים בשנת 2018 (ירידה של כ-12%). מדיה וקבצים בנושא נאג'ברצה בוויקישיתוף אתר האינטרנט הרשמי של נאג'ברצה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
תימן (יישוב מקראי)

תימן היה יישוב עתיק בנגב, וייתכן שבקרבת דרום עבר הירדן, הנזכר לאורך התנ"ך. השם אומץ כשמה של הארץ והמדינה הערבית, "תימן" (ששמה בערבית הוא "ימן"). גם אחד מבניו של אליפז בנו של עשיו נקרא בשם זה, וייתכן כי תושבי היישוב תימן זוהו כצאצאי תימן בן אליפז, מבני אדום. היישוב הראשון במקרא בשם "תימן" הוא יישוב אחר ממזרח לכנרת הנזכר בספר יהושע כיישוב שמהווה חלק מנחלת סיחון מלך האמורים. בהמשך ספר יהושע, נאמר כי חלק מהשטחים אשר לא זכו עדיין שבטי ישראל לכבוש בימיו המאוחרים של יהושע בן נון היו "מִתֵּימָן כָּל אֶרֶץ הַכְּנַעֲנִי, וּמְעָרָה אֲשֶׁר לַצִּידֹנִים עַד אֲפֵקָה – עַד גְּבוּל הָאֱמֹרִי" – דהיינו שהעיר הייתה בקצהו הדרומי של חבל הארץ של העם הנכרי הקטן שכונה "כנעני" במקרא. שוב בספר יהושע, בתיאור נחלת שבט יהודה, מוזכרת תימן כגבול הנחלה הדרומי מול האדומים, והתיאור בפסוק מזהה אותה כיושבת בקרבת מדבר צין. בנבואות עמוס, ירמיהו ויחזקאל המופנות לאדום מופיעה תימן כעיר אדומית. ספר דברי הימים א', פרק א', פסוק ל"ו: "בְּנֵי אֱלִיפָז: תֵּימָן וְאוֹמָר צְפִי וְגַעְתָּם קְנַז וְתִמְנָע וַעֲמָלֵק" פרק י"ב, פסוק ג' ספר יהושע, פרק י"ג, פסוק ד' ספר יהושע, פרק ט"ו, פסוק א' ספר עמוס, פרק א', פסוק י"ב, ספר ירמיהו, פרק מ"ט, פסוק ז', ספר יחזקאל, פרק כ"ה, פסוק י"ג. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אורמושבאניה

אורמושבאניה (בהונגרית: Ormosbánya) הוא כפר במחוז בורשוד-אבאוי-זמפלן שבצפון מזרח הונגריה. הכפר הוקם ככפר נפרד מאיז'ופלווה בשנת 1993. אוכלוסיית אורמושבאניה קטנה משמעותית מ-1,809 תושבים בשנת 1993 עד 1,513 תושבים בשנת 2018 (ירידה של 296 תושבים). מדיה וקבצים בנושא אורמושבאניה בוויקישיתוף אתר האינטרנט הרשמי של אורמושבאניה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
מארי ריצ'רדסון

מארי ריצ'רדסון (בשוודית: Marie Richardson; נולדה ב-6 ביוני 1959) היא שחקנית שוודית. ריצ'רדסון נולדה ביבלבורג. מ-1982 ועד 1985 למדה באקדמיה הלאומית למשחק של שוודיה (Teaterhögskolan i Stockholm) ולאחר מכן עבדה בתיאטרון המלכותי של סטוקהולם. ב-1993 שיחקה בסרט הנורווגי "Telegrafisten" המבוסס על רומן מאת קנוט האמסון. ב-1997 הייתה בתפקיד הראשי ב-Larmar och gör sig till, סרט טלוויזיה של אינגמר ברגמן שהוצג בפסטיבל קאן. ב-1999 הופיעה בסרט עיניים עצומות לרווחה. ב-1992 שיחקה בסרט של בילה אוגוסט "כוונות טובות" המבוסס על האוטוביוגרפיה של אינגמר ברגמן וב-2000 שיחקה בסרט "Trolösa" המתבסס על אירועים מחייו האישיים של ברגן ובוים על ידי ליב אולמן. ב-2003 שיחקה את אמו של הדמות הראשית בסרט רוע. ב-2009 שיחקה במיני סדרת המתח "Morden" של תאגיד השידור השוודי. בשנת 2019 שיחקה בסרט המוזיקלי "לשיר מהלב" של הבמאי אדוארד אף סילן, לצדה של מאלין אקרמן. יש לה שני ילדים מזוגיות עם השחקן ג'ייקוב אקלונד. מדיה וקבצים בנושא מארי ריצ'רדסון בוויקישיתוף אתר האינטרנט הרשמי של מארי ריצ'רדסון מארי ריצ'רדסון, במסד הנתונים הקולנועיים IMDb (באנגלית) מארי ריצ'רדסון, באתר AllMovie (באנגלית) מארי ריצ'רדסון, במסד הנתונים הקולנועיים KinoPoisk (ברוסית) מארי ריצ'רדסון, באתר Discogs (באנגלית) Marie Richardson - Film, Television & Theatre Performances., www.marierichardson.se a.se, "Det är roligare nu än för 20 år sedan", allehanda.se, ‏2009-06-08 (בשוודית) Aftonbladet nöje: - Svenska Marie är underbar, wwwc.aftonbladet.se ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זניט סנקט פטרבורג (פירושונים)

האם התכוונתם ל... זניט סנקט פטרבורג – קבוצת הכדורגל זניט סנקט פטרבורג (כדורסל) זניט סנקט פטרבורג (כדורעף) זניט סנקט פטרבורג (כדורעף חופים) זניט סנקט פטרבורג (קטרגל) סנקט פטרבורג (פירושונים)
פארק השרון

פארק השרון הוא גן לאומי לצד כביש 4 והכניסה אליו היא דרך תחנת הרכבת חדרה – מערב. זהו שטח רחב-ידיים, מאופיין בעצי חרוב ואלון התבור, המהווה שריד ליער אלונים גדול - ״יער השרון״ שכיסה פעם את האזור שהשתרע מצפונה של ישראל, סמוך לחרמון, ועד נחל איילון בדרום. בשטח הפארק נמצא שריד לביצות, שכיסו את כל האזור, מנעו עיבוד חקלאי של האדמות וגרמו למחלת המלריה. הביצות האלה יובשו, בקשיים רבים, ורק זכר נותר להן. השריד הגדול ביותר לביצות אלה היא שלולית חורף "בריכת יער" המושכת אליה בחורף עופות מים. בין עצי היער שבגן הלאומי יש עצי אקליפטוס רבים, מאלה שניטעו שם בתחילת המאה ה-20 כאמצעי עזר לייבוש הביצות. חשיבותו של פארק השרון, ששטחו כ-6,000 דונם, בכך שהוא מהווה יחידת נוף טבעית גדולה יחסית ושלמה, המכילה את מכלול נופי השרון. הפארק הוא "ריאה ירוקה" ושטח נוף פתוח המפריד בין הגוש היישובי של חדרה והגוש הבנוי של נתניה, ובעצם קיומו הוא מונע הפיכת האזור לרצף אורבני במישור החוף. חלק מן הפארק הוא חוף הים שלידו, ובו גבעות כורכר ומפרצים. חלקו מתאים לרחצה, ובחלקים אחרים אפשר לצפות בבעלי חיים ימיים. בחולות הפארק צומחים צמחי מדבר וצמחי חוף אופייניים. הפארק גובל בגן לאומי נחל אלכסנדר ודרומה לו נמצאת שמורת נחל פולג הסמוכה למכון וינגייט. מדריך כרטא, שמורות טבע וגנים לאומיים/ עזריה אלון. יער השרון פארק השרון באתר העירוני לתיירות ובילוי בחדרה סיור בפארק השרון באתר רשות הטבע והגנים(הקישור אינו פעיל) סקירת הגן באתר "טבע ונופים בישראל" איריס ארבל, טיול לשבת: פארק השרון בחדרה, באתר הארץ, 27 בפברואר 2019
איזידור איזו

איזידור איזו (ברומנית: Isidore Isou‏; 31 בינואר 1925 – 28 ביולי 2007) היה משורר, מבקר קולנוע, אומן חזותי צרפתי, יהודי יליד רומניה, מייסד הלטריזם. נולד בבוטושאן שברומניה בשם יואן-איזידור גולדשטין. הוא בנו של סוחר תבואות עשיר. בשנת 1942 ייסד את תנועת הלטריזם (היה החבר הראשון והיחיד בתנועה) ופרסם את "המניפסט של השירה הלטריסטית". בשנת 1945, לאחר מלחמת העולם השנייה נסע לפריז, ללימודים באוניברסיטת סורבון. איזידור שינה את שמו לאיזידור איזו ("איזו" הוא קיצור מקובל אצל יהודי רומניה ל"איזידור", אולם הפעם הוא מוטעם במלרע כדרך הצרפתים). התנועה הלטריסטית גדלה וזכתה להדים נרחבים בצרפת. "פיגרו הספרותי" הקדיש לו מאמר בשם "איך להיות גאון בחמישה שיעורים". הוא פרסם שני ספרים בהוצאה לאור החשובה ביותר בצרפת. "אג'ן ז'ולס" Eugene Jolas כתב ששירתו של איזו "מלאה מסתורין, זורמת, דינמית". בספר שכתב העיתונאי האמריקאי "יוסף ברי" Joseph Barry על דמויות בולטות בפריז של שנות השישים נכתב: "במהלך בחירות שנעשו באחד מבתי הקפה של שנז אליזה, כדי להכתיר נסיך חדש למשוררי פריז, חטף איזו את המיקרופון והכריז על עצמו קיסר המשוררים, למרות שרוב הנוכחים נטו להכתיר את ז'אן קוקטו". מאוחר יותר פרסם איזו ספר בשם "מכניקת הנשים", שבגללו ישב חודש בבית הסוהר, חרף העדות שמסר קוקטו לטובתו. לאחר שחרורו כתב מסה על כלכלה גרעינית, "מרד הנוער כרך ראשון", "פרטים מדויקים עלי ועל שירתי" ו"עשר פואמות אדירות". הוא יצר את הסרט "יריקה ונצח" ובגיל 26 הצהיר בעצב שבגיל 30 יסיים את יצירתו. כאשר עיתונאי שאל אותו, איך יכול היה לגזול את הכתר מקוקטו, לאחר כל מה שקוקטו עשה למענו, השיב לו איזו, שבהיותו קיסר, מינה את קוקטו כנסיך. מדיה וקבצים בנושא איזידור איזו בוויקישיתוף איזידור איזו, במסד הנתונים הקולנועיים IMDb (באנגלית) איזידור איזו, באתר Rotten Tomatoes (באנגלית) איזידור איזו, באתר MusicBrainz (באנגלית) אתר של איזו איזידור איזו (1925-2007), דף שער בספרייה הלאומית
דוד הגר

האם התכוונתם ל... הרב דוד הגר (זבלטוב) - בנו של רבי מנחם מנדל הגר מקוסוב, ומייסד חסידות זבלטוב הרב דוד הגר (לונדון) - האדמו"ר מוויז'ניץ לונדון, בנו של רבי מרדכי הגר מחסידות ויז'ניץ מונסי הרב מנחם דוד הגר - האדמו"ר משאץ ויז'ניץ בחיפה